OSNOVNA ŠKOLA METERIZE, ŠIBENIK

PUT KROZ METERIZE 48

KLASA: 112-03/16-01/11

URBROJ: 2182/01-4-1-01-16-01

Šibenik, 14. travnja 2016.

Na temelju članka 107. Zakona o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10., 90/11., 16/12., 86/12., 94/13. I 152/14. ), Osnovna škola Meterize, Šibenik, Put kroz Meterize 48, raspisuje

**JAVNI NATJEČAJ**

**za popunjavanje radnog mjesta**

**1. Učitelj/ica razredne nastave, - 1 izvršitelj (m/ž) na određeno puno radno vrijeme, do povratka djelatnice**

Stručni uvjeti:

Prema Zakonu o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13. i 152/14.) i Pravilniku o stručnoj spremi i pedagoško-psihološkom obrazovanju učitelja i stručnih suradnika u osnovnom školstvu (NN 47/96 i 56/01) i magistar/ magistra primarne edukacije.

Na natječaj se mogu prijaviti osobe oba spola. Izrazi koji se koriste u ovom natječaju i imaju rodno značenje, koriste se neutralno i odnose se jednako na muški i ženski rod.

U prijavi na natječaj potrebno je navesti osobne podatke podnositelja prijave (osobno ime, datum i mjesto rođenja, adresa stanovanja, broj telefona te po mogućnosti adresu elektroničke pošte) i naziv radnog mjesta na koje se osoba prijavljuje. Prijavu je potrebno vlastoručno potpisati.

Uz prijavu je potrebno priložiti:

- životopis,

- dokaz o odgovarajućem stupnju obrazovanja/ stručnoj spremi,

- Domovnicu,

- uvjerenje nadležnog suda da se protiv kandidata ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od 6 mjeseci računajući od zadnjeg dana za predaju prijava).

Isprave se prilažu u neovjerenom presliku.

Osobe koje prema posebnim propisima ostvaruju pravo prednosti, moraju se u prijavi pozvati na to pravo, odnosno priložiti propisane dokaze o tom statusu.

Kandidati koji se pozivaju na pravo prednosti pri zapošljavanju temeljem Zakona o pravima hrvatskih branitelja iz Domovinskog rata i članova njihovih obitelji (NN br. 174/04., 92/05., 2/07., 107/07., 65/09., 137/09., 146/10., 55/11., 140/12., 19/13., 33/13., 148/13. i 92/14.) i članku 48. f Zakona o zaštiti vojnih i civilnih invalida rata (NN br. 33/92., 77/92., 27/93., 58/93., 2/94., 76/94., 108/95., 108/96., 82/01. i 103/03 i 148/13), dužni su u prijavi na natječaj pozvati se na to pravo i imaju prednost u odnosu na ostale kandidate samo pod jednakim uvjetima. Kandidati koji ostvaruju navedeno pravo dokazuju to rješenjem ili potvrdom o priznatom statusu i potvrdom o nezaposlenosti Hrvatskog zavoda za zapošljavanje izdanom u vrijeme trajanja ovog natječaja, te dokaz iz kojeg je vidljivo na koji način je prestao radni odnos kod posljednjeg poslodavca (ugovor, rješenje, odluka i sl.).

Kandidati koji se pozivaju na pravo prednosti pri zapošljavanju u skladu s Zakonom o profesionalnoj rehabilitaciji i zapošljavanju osoba s invaliditetom (NN. Br. 157/13. i 152/14.) dužni su u prijavi na natječaj pozvati se na to pravo i imaju prednost u odnosu na ostale kandidate samo pod jednakim uvjetima. Kandidati su dužni uz prijavu priložiti potvrdu o nezaposlenosti Hrvatskog zavoda za zapošljavanje izdanom u vrijeme trajanja ovog natječaja,sve dokaze o ispunjavanju traženih uvjeta, kao i dokaz o utvrđenom statusu osobe s invaliditetom, te dokaz iz kojeg je vidljivo na koji način je prestao radni odnos kod posljednjeg poslodavca (ugovor, rješenje, odluka i sl.).

Rok za prijavu je osam (8) dana od dana objave natječaja na oglasnim pločama i mrežnim stranicama škole i Hrvatskog zavoda za zapošljavanje.

Prijave s potrebnom dokumentacijom o ispunjavanju uvjeta iz natječaja podnose se osobno ili pisanim putem na adresu: Osnovna škola Meterize, Put kroz Meterize 48, 22000 Šibenik, s naznakom: »Natječaj za zapošljavanje-ne otvarati«.

Kandidat koji će biti izabran u obvezi je prije sklapanja ugovora o radu dostaviti dokumentaciju o ispunjenju traženih uvjeta u izvorniku ili ovjerenoj preslici.

Urednom prijavom smatra se prijava koja sadrži sve podatke i priloge navedene u javnom natječaju. Osoba koja nije podnijela pravodobnu i urednu prijavu ili ne ispunjava formalne uvjete iz javnog natječaja, ne smatra se kandidatom prijavljenim na javni natječaj. Takvoj osobi se nakon završetka natječaja dostavlja obavijest u kojoj se navode razlozi zbog kojih se ne smatra kandidatom prijavljenim na javni natječaj.

O rezultatima natječaja kandidati će biti obaviješteni.

 Ravnateljica:

 Margit Vrbičić, prof.